ช่วยบรรเทาปัญหาหมอกควันไฟป่า ขึ้นบินชะล้างฝุ่นละอองในอากาศทันทีที่สภาพอากาศเอื้ออำนวย
นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยถึงภารกิจช่วยบรรเทาปัญหาหมอกควันไฟป่า ของกรมฝนหลวงฯ ที่มีมาอย่างต่อเนื่อง แม้จะไม่ใช่ภารกิจรับผิดชอบหลัก แต่ยินดีให้ความร่วมมืออย่างเต็มที่ไม่ว่าจะเป็นการขึ้นบินปฏิบัติการฝนหลวงเมื่อสภาพอากาศเอื้ออำนวยเพื่อเพิ่มความชุ่มชื้นให้แก่พื้นที่เติมน้ำแก่แหล่งน้ำและบรรเทาฝุ่นควันรวมถึงไฟป่า ซึ่งหากสภาพอากาศไม่เอื้ออำนวยให้ขึ้นบินปฏิบัติการฝนหลวงได้ก็จะสนับสนุนเฮลิคอปเตอร์ช่วยในภารกิจลำเลียงน้ำดับไฟป่าอีกทางหนึ่งในช่วงเดือนกุมภาพันธ์ – 10 มีนาคม 2564 ที่ผ่านมา กรมฝนหลวงฯ ได้ปฏิบัติภารกิจช่วยดับไฟป่าในหลายพื้นที่ โดยปฏิบัติภารกิจตักน้ำดับไฟป่าบริเวณพื้นที่เขาดอยหลวง อำเภอเชียงดาว อำเภอฮอด อำเภอสันกำแพง อำเภอแม่วาง อำเภอสันทราย อำเภอหางดง อำเภอพร้าว จังหวัดเชียงใหม อำเภอบ้านโฮ่ง จังหวะัดลำพูน  รวมปฏิบัติภารกิจดับไฟป่าจำนวนทั้งสิ้น 93 เที่ยวบิน เป็นเวลากว่า 20 ชั่วโมง